第四篇:经典诵读内容

月圆小学经典诵读篇目
3~4年级100篇
1.《长歌行》汉乐府歌
青青园中葵,朝露待日晞。 阳春布德泽,万物生光辉。 常恐秋节至,焜黄华叶衰。 百川东到海,何时复西归? 少壮不努力,老大徒伤悲。
2.《重别周尚书》 (南北朝)庾信
阳关万里道,不见一人归。惟有河边雁,秋来南向飞。
3.《江亭月夜送别二首》其二
(唐)王勃
乱烟笼碧砌,飞月向南端。寂寞离亭掩,江山此夜寒。
4.《咏柳》 (唐)贺知章
碧玉妆成一树高,万条垂下绿丝绦。不知细叶谁裁出,二月春风似剪刀。
5.《湖口望庐山瀑布》 (唐)张九龄
万丈红泉落,迢迢半紫氛。奔流下杂树,洒落出云天。
6.《留别王维》 (唐)孟浩然
寂寂竟何待,朝朝空自归。 欲寻芳草去,惜与故人违。
7.《宿建德江 》(唐)孟浩然
移舟泊烟渚,日暮客愁新。 野旷天低树,江清月近人。
8.《渡浙江问舟中人》
(唐)孟浩然
潮落江平未有风, 扁舟共济与君同。时时引领望天末, 何处青山是越中?
9.《采莲曲》
(唐)王昌龄
荷叶罗裙一色裁,芙蓉向脸两边开。乱入池中看不见,闻歌始觉有人来。
10.《从军行七首》(其五) (唐)王昌龄
大漠风尘日色昏, 红旗半卷出辕门。 前军夜战洮河北, 已报生擒吐谷浑。
11.《九月九日忆山东兄弟》
(唐)王维
独在异乡为异客,每逢佳节倍思亲。遥知兄弟登高处,遍插茱萸少一人。
12.《送元二使安西》(唐)王维
渭城朝雨浥轻尘,客舍青青柳色新。劝君更尽一杯酒,西出阳关无故人。
13.《观猎》 (唐)王维
风劲角弓鸣,将军猎渭城。草枯鹰眼疾,雪尽马蹄轻。
14.《独坐敬亭山》 (唐)李白
众鸟高飞尽,孤云独去闲。相看两不厌,唯有敬亭山。
15.《秋浦歌十七首》其十四 (唐)李白
炉火照天地,红星乱紫烟。 赧郎明月夜,歌曲动寒川。
16.《望天门山》(唐)李白
天门中断楚江开,碧水东流至此回。 两岸青山相对出,孤帆一片日边来。
17. 《黄鹤楼送孟浩然之广陵》 (唐)李白
故人西辞黄鹤楼,烟花三月下扬州。孤帆远影碧空尽,唯见长江天际流。
18.《与史郎中钦听黄鹤楼上吹笛》(唐)李白
一为迁客去长沙,西望长安不见家。 黄鹤楼中吹玉笛,江城五月落梅花。
19.《清溪行》(唐)李白
清溪清我心,水色异诸水。借问新安江,见底何如此?人行明镜中,鸟度屏风里。向晚猩猩啼,空悲远游子。
20.《子夜吴歌·秋歌》(唐)李白
长安一片月,万户捣衣声。秋风吹不尽,总是玉关情。何日平胡虏,良人罢远征。
21.《别董大》(唐)高适
千里黄云白日曛, 北风吹雁雪纷纷。莫愁前路无知己, 天下谁人不识君。
22.《劝学》(唐)颜真卿
三更灯火五更鸡,正是男儿读书时。黑发不知勤学早,白首方悔读书迟。
23.《江畔独步寻花七绝句》其五 (唐)杜甫
黄师塔前江水东,春光懒困倚微风。桃花一簇开无主,可爱深红爱浅红?
24.《赠花卿》(唐)杜甫
锦城丝管日纷纷,半入江风半入云。此曲只应天上有,人间能得几回闻。
25.《枫桥夜泊》 (唐)张继
月落乌啼霜满天,江枫渔火对愁眠。姑苏城外寒山寺,夜半钟声到客船。
26.《渔歌子》 (唐)张志和
西塞山前白鹭飞, 桃花流水鳜鱼肥。青箬笠,绿蓑衣, 斜风细雨不须归。
27.《归雁》(唐)钱起
潇湘何事等闲回?水碧沙明两岸苔。二十五弦弹夜月,不胜清怨却飞来。
28.《寒食》 (唐)韩翃
春城无处不飞花,寒食东风御柳斜。日暮汉宫传蜡烛,轻烟散入五侯家。
29.《小儿垂钓》(唐)胡令能
蓬头稚子学垂纶,侧坐莓苔草映身。路人借问遥招手,怕得鱼惊不应人。
30.《游子吟》(唐)孟郊 慈母手中线,游子身上衣。临行密密缝,意恐迟迟归。谁言寸草心,报得三春晖。
31.《题都城南庄》(唐)崔护
去年今日此门中,人面桃花相映红。人面只今何处去,桃花依旧笑春风。
32.《春呈水部张十八员外二首》(其一) (唐)韩愈
天街小雨润如酥,草色遥看近却无。 最是一年春好处,绝胜烟柳满皇都。
33.《晚春》(唐)韩愈
草树知春不久归, 百般红紫斗芳菲。杨花榆荚无才思, 惟解漫天作雪飞。
34.《调张籍》(节选) (唐)韩愈
李杜文章在,光焰万丈长。不知群儿愚,那用故谤伤。蚍蜉撼大树,可笑不自量。
35.《望洞庭》 (唐)刘禹锡
湖光秋月两相和,潭面无风镜未磨。遥望洞庭山水色,白银盘里一青螺。
36.《竹枝词二首》(其一) (唐)刘禹锡
竹枝词杨柳青青江水平,闻郎岸上踏歌声。东边日出西边雨,道是无晴却有晴。
37.《夜雪》 (唐)白居易
已讶衾枕冷,复见窗户明。 夜深知雪重,时闻折竹声。
38.《南浦别》 (唐)白居易
南浦凄凄别,西风袅袅秋。一看肠一断,好去莫回头。
39.《大林寺桃花》 (唐)白居易
人间四月芳菲尽,山寺桃花始盛开。长恨春归无觅处,不知转入此中来。
40.《村夜》 (唐)白居易 霜草苍苍虫切切,村南村北行人绝。独出前门望野田,月明荞麦花如雪。
41.《忆江南三首》(其一) (唐)白居易
江南好,风景旧曾谙。日出江花红胜火,春来江水绿如蓝。能不忆江南?
42.《江南三首》(其二) (唐)白居易
江南忆,最忆是杭州。山寺月中寻桂子,郡亭枕上看潮头。何日更重游?
43.《南园十三首》(其五) )唐代诗人李贺
男儿何不带吴钩,收取关山五十州。请君暂上凌烟阁,若个书生万户侯?
44.《清明》(唐)杜牧
清明时节雨纷纷,路上行人欲断魂。借问酒家何处有,牧童遥指杏花村。
45.《江南春》 (唐)杜牧
千里莺啼绿映红,水村山郭酒旗风。南朝四百八十寺,多少楼台烟雨中。
46.《过华清宫绝句三首》(其二) (唐)杜牧
新丰绿树起黄埃,数骑渔阳探使回。霓裳一曲千峰上,舞破中原始下来。
47.《秋夕》 (唐)杜牧
银烛秋光冷画屏,轻罗小扇扑流萤。天阶夜色凉如水,坐看牵牛织女星。
48.《瀑布联句》 (唐)李忱
千岩万壑不辞劳, 远看方知出处高。 溪涧岂能留得住, 终归大海作波涛。
49.《霜月》 (唐)李商隐
初闻征雁已无蝉,百尺楼台水接天。青女素娥俱耐冷,月中霜里斗婵娟。
50.《嫦娥》(唐)李商隐
云母屏风烛影深,长江渐落晓星沉。 嫦娥应悔偷灵药,碧海青天夜夜心。
51. 《忆往一师》(唐)李商隐
无事经年别远公,帝城钟晓忆西峰。炉烟消尽寒灯晦,童子开门雪满松。
52.《江楼感旧》(唐)赵嘏
独上江楼思渺然,月光如水水如天。同来望月人何处?风景依稀似去年。
53.《山亭夏日》 (唐)高骈
绿树阴浓夏日长,楼台倒影入池塘。 水晶帘动微风起,满架蔷薇一院香。
54.《乞巧》 (唐)林杰
七夕今宵看碧霄,牵牛织女渡河桥。家家乞巧望秋月,穿尽红丝几万条。
55.《蜂》 (唐)罗隐
不论平地与山尖, 无限风光尽被占。 采得百花成蜜后, 为谁辛苦为谁甜?
56.《淮上与友人别》 (唐)郑谷
扬子江头杨柳春,杨花愁杀渡江人。数声风笛离亭晚,君向潇湘我向秦。
57.《小松》 (唐)杜荀鹤
自小刺头深草里,而今渐觉出蓬蒿。时人不识凌云木,直待凌云始道高。
58.《社日》 (唐)王驾
鹅湖山下稻粱肥, 豚栅鸡栖半掩扉。 桑柘影斜春社散, 家家扶得醉人归。
59.《劝学诗二首》其一 (唐)孟郊 读书不觉春已深,一寸光阴一寸金.不是道人来指引,周情孔思正追寻.
60.《下第后上永崇高侍郎》(唐)高蟾
天上碧桃和露种,日边红杏倚云栽。 芙蓉生在秋江上,不向东风怨未开。
61.《云》 (唐)来鹄
千形万象竟还空,映水藏山片复重。无限旱苗枯欲尽,悠悠闲处作奇峰。
62.《七夕》 (唐)杨璞
未会牵牛意若何,须邀织女弄金梭。年年乞与人间巧,不道人间巧已多。
63.《清明》 (唐)王禹偁
无花无酒过清明,兴味萧然似野僧。昨日邻家乞新火,晓窗分与读书灯。
64.《山舍偶题》 (唐)李九龄
门掩松萝一径深,偶携藜杖出前林。 谁知尽日看山坐,万古兴亡总在心。
65.《宿洞霄宫》(宋)林逋
秋山不可尽,秋思亦无垠。碧涧流红叶,青林点白云。凉阴一鸟下,落日乱蝉分。此夜芭蕉雨,何人枕上闻?
66.《江上渔者》(宋)范仲淹
江上往来人,但爱鲈鱼美。 君看一叶舟,出没风波里。
67.《陶者》 (宋)梅尧臣
陶尽门前土,屋上无片瓦。十指不沾泥,鳞鳞居大厦。
68.《田家》 (宋)欧阳修
绿桑高下映平川,赛罢田神笑语喧。林外鸣鸠春雨歇,屋头初日杏花繁。
69.《梅》 (宋)王琪 不受尘埃半点侵,竹篱茅舍自甘心。只因误识林和靖,惹得诗人说到今。
70.《题舫子》 (宋)王安石
爱此江边好,留连至日斜。眠分黄犊草,坐占白鸥沙。
71.《题屏》(宋)刘季孙
呢喃燕子语梁间,底事来惊梦里闲。说与旁人浑不解,杖藜携酒看芝山。
72.《六月二十七日望湖楼醉书五首》其一 (宋)苏轼
黑云翻墨未遮山,白雨跳珠乱入船。 卷地风来忽吹散,望湖楼下水如天。
73.《春宵》 (宋)苏轼
春宵一刻值千金,花有清香月有阴。歌管楼台声细细,秋千院落夜沉沉。
74.《题西林壁》 (宋)苏轼
横看成岭侧成峰,远近高低各不同。不识庐山真面目,只缘身在此山中。
75.《海棠》 (宋)苏轼
东风袅袅泛崇光,香雾空蒙月转廊。只恐夜深花睡去,故烧高烛照红妆。
76.《饮湖上初晴后雨》 (宋)苏轼
水光潋滟晴方好,山色空蒙雨亦奇。欲把西湖比西子,淡妆浓抹总相宜。
77.《寄内》 (宋)孔平仲·
试说途中景,方知别后心。行人日暮少,风雪乱山深。
78. 《夏日绝句》
(宋)李清照
生当作人杰,死亦为鬼雄。至今思项羽,不肯过江东。
79.《牡丹》 (宋) 陈与义 一自胡尘入汉关,十年伊洛路漫漫。青墩溪畔龙钟客,独立东风看牡丹。
80.《剑门道中遇微雨》
(宋)陆游
衣上征尘杂酒痕,远游无处不消魂。此身合是诗人未?细雨骑驴入剑门。
81.《夏日田园杂兴十二绝》其一
(宋)范成大
梅子金黄杏子肥,麦花雪白菜花稀。日长篱落无人过,惟有蜻蜒蛱蝶飞。
82.《夏日田园杂兴十二绝》其二 (宋)范成大
昼出耘田夜绩麻,村庄儿女各当家。童孙未解供耕织,也傍桑阴学种瓜。
83.《过百家渡四绝句》(其二) (宋)杨万里
园花落尽路花开,白白红红各自媒。 莫问早行奇绝处,四方八面野香来。
84.《绝句》(宋)僧志南
古木阴中系短篷,杖藜扶我过桥东。沾衣欲湿杏花雨,吹面不寒杨柳风。
85.《春日》 (宋)朱熹
胜日寻芳泗水滨,无边光景一时新。等闲识得春风面,万紫千红总是春。
86.《夜书所见》 (宋)叶绍翁
萧萧梧叶送寒声,江上秋风动客情。知有儿童挑促织,夜深篱落一灯明。
87.《游园不值》 (宋)叶绍翁
应怜屐齿印苍苔,小扣柴扉久不开。春色满园关不住,一枝红杏出墙来。
88.《暮春即事》(宋)叶采
双双瓦雀行书案,点点杨花入砚池。闲坐小窗读周易,不知春去几多时。
89.《湖上》 (宋)徐元杰
花开红树乱莺啼,草长平湖白鹭飞。风日晴和人意好,夕阳箫鼓几船归。
90. 《雪梅二首》其二 (宋)卢梅坡
有梅无雪不精神,有雪无梅俗了人。日暮诗成天又雪,与梅并作十分春。
91.《乡村四月》(宋)翁卷
乡村四月闲人少,才了蚕桑又插田。绿遍山原白满川,子规声里雨如烟。
92.《题画菊》(宋)郑思肖
花开不并百花丛,独立疏篱趣未穷。宁可枝头抱香死,何曾吹落北风中。
93.《越调·天净沙·春》 (元)白朴
春山暖日和风,阑干楼阁帘栊,扬柳秋千院中。啼莺舞燕,小桥流水飞红。
94.《渔家》 (明)孙承宗
呵冻提篙手未苏,满船凉月雪模糊。画家不识渔家苦,好作寒江钓雪图。
95. 《潍县署中画竹呈年伯包大中丞括》 〔清〕郑燮
衙斋卧听萧萧竹,疑是民间疾苦声。些小吾曹州县吏,一枝一叶总关情。
96. 《炉中煤——眷念祖国的情绪》郭沫若
(一)啊,我年青的女郎!
(三) 啊,我年青的女郎!
我不辜负你的殷勤,
我想我的前身,
你也不要辜负了我的思量。
原本是有用的栋梁,
我为我心爱的人儿
我活埋在地底多年, 燃到了这般模样!
到今朝总得重见天光。
(二)啊,我年青的女郎!
(四) 啊,我年青的女郎!
你该知道了我的前身?
我自从重见天光,
你该不嫌我黑奴卤莽?
我常常思念我的故乡,
要我这黑奴的胸中,
爱的人儿,
才有火一样的心肠。
这般模样!
97.《纸船——寄母亲》 冰心 我从不肯妄弃了一张纸, 总是留着——留着,
叠成一只一只很小的船儿。从舟上抛下在海里。
有的被天风吹卷到舟中的窗里, 有的被海浪打湿,沾在船头上。 我仍是不灰心地每天叠着,
总希望有一只能流到我要他到的地方去。
母亲,倘若你在梦中看见一只很小的白船儿。 不要惊讶它无端入梦。
这是你至爱的女儿含着泪叠的,
万水千山,求它载着她的爱和悲哀归去。
98. 《一朵野花》
陈梦家
一朵野花在荒原里开了又落了,
不想到这小生命,向着太阳发笑,
上帝给他的聪明他自己知道,
他的欢喜,他的诗,在风前轻摇。
一朵野花在荒原里开了又落了,
他看见青天,看不见自己的渺小,
听惯风的温柔,听惯风的怒号,
就连他自己的梦也容易忘掉
我为我心
燃到了
99. 《水稻之歌》
罗青
早晨一醒,就察觉满脸尽是露水, 颗颗晶莹剔透,粒粒清凉爽身。 回头看看住在隔壁的大白菜
肥肥胖胖,相偎相依,一家子好梦正甜。 而远处的溪水,却是群刚出门的小牧童,
推挤跳闹,跟着小鱼穿过一座矮矮短短的独木桥。 于是,我们也兴高采烈地前后看齐, 把脚尖并拢,手臂高举。 迎着和风,成体操队形, 散开 一散,就是 千里